Low GI Meal Plan | Linda Kriel Fitness
'n Manier om bloedglukosevlakke te beheer is om lae GI koolhidrate te eet. Die GI is 'n numeriese maatstaf, waarvolgens koolhidraatryke voedsels op 'n skaal van 0 – 100 ingedeel word, wat hul effek op bloedsuikervlakke reflekteer. (Sien die Glukemiese indeks hier onder, om jou te help om die regte keuses te maak.)
Sny sover moontlik sigbare sowel as verskuilde vet uit jou dieet. Onthou as jy koolhidrate insluit in jou eetplan moet jy laevet eet!
Drink genoeg water. Dit help om koolhidrate as glikogeen eerder as vet te berg.
In die Kick-Start Plus kan jy middagetes en aandetes omruil en jou etes van verskillende dae meng en pas. BEHALWE Sondae. Sondag se etes moenie gemeng en gepas word met ander dae nie. Jy kan wel die proteïene met 'n ander tipe proteïen vervang en jou koolhidrate met iets anders op die Glukemiese Indeks vervang , andersins moet jy 'n ander spyskaart op 'n Sondag volg.
Jy kan kosse vervang met iets in dieselfde voedselgroep bv een proteïen vervang met 'n ander proteïen: 'n hoenderborsie vervang met 'n stukkie maer biefstuk ens. Gebruik die Glukemiese Indeks as jy koolhidrate wil vervang en kies koolhidrate in die Lae GI kategorie.
'n Beter opsie vir 'n smeer op jou brood of provitas is Hellman's Lite mayonnaise of laevet kaassmeer. Beide bevat heelwat minder vet as laevet margarien.